Gebraaide brandrissie lemmetjie hoender fajita slaai - Solidariteit WêreldSolidariteit Wêreld
Gebraaide brandrissie lemmetjie hoender fajita slaai
Sag en sappige hoenderdye gebraai in 'n brandrissie-lemmetjie marinade wat verdubbel as 'n sous. Avokadopeer skywe, gebraaide rooi en geel soetrissies en sappige hoenderstukke.
3 eetlepels olyf olie
100 ml (net oor 1/3 koppie) vars gedrukte lemmetjie sap
2 knoffelhuisies, fyn gemaak
3/4 teelepel rooi brandrissie vlokkies (pas dit aan na jou behoefte van speserye)
4 hoenderdy filette, vel verwyder en geen bene
1/2 geel soetrissie, ontpit en in skywe gesny
1/2 rooi soetrissie, ontpit en in skywe gesny
1/2 'n ui, gekerf
5 koppies Romaine blaarslaai, gewas en droog
2 avokadopere, in skywe gesny
Ekstra koljanderblare vir garnering
Suurroom (opsioneel) om te bedien
Klits die marinade se bestanddele saam totdat dit gemeng is. Gooi helfte van die marinade in 'n vlak bakkie om die hoender filette vir twee ure in te marineer, as die tyd dit toelaat. Sit die res in die yskas om dit as slaaisous te gebruik.
Verhit ongeveer een teelepel olie in 'n braaipan oor 'n matige hitte en braai die hoender filette aan elke kant totdat dit goud, bros en deurgaar is. Braai dit in sarsies om te verhoed dat oormatige water vrygestel word. Wanneer die hoender gaar is, sit dit eenkant om te rus.
Vee die pan uit met 'n papierhanddoek en sprinkel nog 'n teelepel olie in die pan. Braai dan die soetrissies en die uie totdat dit gaar is.
Sny die hoender in repies. Berei dan die slaai voor met blare, avokadopeer skywe, soetrissies, uie en die hoender. Sprinkel die oorblywende marinade/sous oor die slaai en bedien dit met die ekstra koljanderblare en suurroom (optioneel).